คือว่าตรงข้างๆขอบๆอวัยวะเพศมีอาการบวมขึ้นมาอะค่ะไม่มากไม่ค่อยปวดเท่าไหร่แต่เจ็บเวลาขยับตัวและมีหนองพอเช็ดหนองออกก็มีเลือดนิดหน่อยก่อนจะยุบตัวลงไปจากเดิมอยากทราบว่าควรไปพบแพทย์ไหมคะจะหายเองได้ไหม?
สวัสดีค่ะอาการอวัยวะเพศหญิงบวม เจ็บ มีหนองและเลือดไหลเล็กน้อยดังกล่าวมานั้น อาจจะเกิดจากการมีตุ่มเริมที่อวัยวะเพศ เป็นตุ่มน้ำมักปวดแสบ การมีรูขุมขนอักเสบและอุดตันบริเวณอวัยวะเพศ อาจเจ็บหรือมีหนองเล็กๆให้เห็นได้ หูดเช่นหูดหงอนไก่ หูดข้าวสุก แผลหนองใน แผลริมอ่อน หรือเป็นแผลฉีกขาดจากการมีเพศสัมพันธ์หรือการกระแทก หรืออาจเป็นการอุดตันของต่อมตรงบริเวณอวัยวะเพศ ชื่อต่อมบาร์โทลิน ทำให้มีลักษณะคล้ายฝีหนองที่อวัยวะเพศได้ในเบื้องต้นงดการมีเพศสัมพันธ์ ไม่ไปจับบ่อยๆหรือบีบเพราะถ้ามือไม่สะอาดอาจทำให้ติดเชื้อแบคทีเรียเพิ่มมาได้ รักษาความสะอาดที่บริเวณอวัยวะเพศ ให้ดี ใส่เสื้อผ้าระบายอากาศได้ดีไม่อับชื้นควรไปพบแพทย์ถ้าอาการบวมเป็นมากขึ้นและมีก้อนที่โตเร็ว เจ็บปวด หรือมีปัสสาวะแสบขัดหรือปนหนองร่วมด้วย